ไทยส่งคู่มือป้องกันหวัดนกให้เวียดนาม
ประชาไท8 ก.พ.48 นพ.จรัล ตฤณวุฒิพงษ์ ผู้อำนวยการศูนย์ปฏิบัติการไข้หวัดนกรัฐบาลกล่าวว่าขณะนี้ทางศูนย์ฯได้เสนอให้คณะกรรมการแก้ไขปัญหาไข้หวัดนก ซึ่งมีนายจาตุรนต์ ฉายแสง รองนายกรัฐมนตรีเป็นประธาน จัดแปลเอกสารป้องกันไข้หวัดนกเป็นภาษาเวียดนาม เนื่องจากภายหลังการติดตามสถานการณ์แพร่ระบาดโรคไข้หวัดนกในประเทศเวียดนาม พบว่าประชาชนประเทศเวียดนามยังขาดความรู้ และเอกสารในการป้องกันตัวเองจากเชื้อไข้หวัดนก นายจรัลกล่าวอีกว่าการส่งเอกสารดังกล่าวที่จัดพิมพ์ขึ้นไปให้เวียดนามเป็นการช่วยเฝ้าระวังโรคไข้หวัดนกได้อีกทางหนึ่ง เพราะหากควบคุมโรคที่เวียดนามไม่ได้ผล เมืองไทยอาจเสี่ยงต่อการรับเชื้อไข้หวัดนก นพ.จรัลกล่าวต่อว่า สถานการณ์ไข้หวัดนกในไทยยังคงมีการระบาดอยู่ โดยมีจุดเฝ้าระวังไม่ครบ 21 วัน ทั้งหมด 21 ตำบล ใน 9 จังหวัด ทั้งนี้หากพบว่ามีการระบาดของไข้หวัดนกที่จุดใดจะทำลายทันทีเพื่อตัดวงจรการระบาดของโรค นพ.จรัลกล่าวว่าการติดเชื้อไข้หวัดนกในแต่ละวันจะมีการรายงานเข้ามา โดยในขณะนี้ยังไม่มีผู้ติดเชื้อเพิ่มเติม แม้จะมีผู้อยู่ในข่ายเฝ้าระวังว่าไข้หวัดนก เพราะมีอาการไข้สูง เป็นหวัด ปอดบวม ปอดอักเสบ แต่เมื่อมีการตรวจยืนยันแล้วไม่พบว่ามีการติดเชื้อไข้หวัดนกแต่อย่างใด 
ประชาไท 8 ก.พ.48 นพ.จรัล ตฤณวุฒิพงษ์ ผู้อำนวยการศูนย์ปฏิบัติการไข้หวัดนกรัฐบาลกล่าวว่าขณะนี้ทางศูนย์ฯได้เสนอให้คณะกรรมการแก้ไขปัญหาไข้หวัดนก ซึ่งมีนายจาตุรนต์ ฉายแสง รองนายกรัฐมนตรีเป็นประธาน